Servus,

Profitul este, după toate definițiile de la școală, un rezultat pe
care-l va obține antreprenorul după ce-și achită toate cheltuielile
din veniturile realizate.

În mod natural ne vom concentra atenția asupra veniturilor (să facem
cât mai mulți bani) și apoi asupra cheltuielilor (să cheltuim cât
mai eficient) ca să RĂMÂNEM cu ceva profit.

Pe măsură de afacerea crește și fluxurile financiare de
intrare/ieșire de bani se complică. Încasezi la termen, plătești
în avans, ții marfă pe stoc, plătești TVA și salarii și așa mai
departe. 

De la un moment dat le pierzi șirul dar și logica și abandonezi. 

Transferi totul la contabilitate. Apoi aștepți. 
Aștepți să fii informat/ă cum a mers luna trecută, sau trimestrul
trecut. Anual vei aștepta până în martie sau chiar mai târziu să
afli cum ai încheiat anul anterior. 

Recunoști starea asta? 

Contabila ta se transformă treptat în cea mai importantă piesă a
angrenajului financiar. 

Doar ea ȘTIE cum stă afacerea ta. 

Tu doar SIMȚI cum merge. 

În principiu dacă vânzările cresc te aștepți să-ți meargă bine
și evident vei cheltui mai mult. În data de 25 a lunii, parcă iei o
bâtă în cap când ți se spune cât ai de plată la stat. Impozite pe
salarii, CAS, CASS, impozit pe venit.....și mai vine și minunatul...
TVA. În conturi este aproape gol, de unde să plătești, abia ai
plătit salariile și o parte din furnizori. 

Pe ce te concentrezi? Cum să faci rost de bani pentru nenorocitul ăsta
de stat, care parcă are ca unic scop să te stoarcă de ultimii bani
și luna viitoare o ia de la capăt.

Se spune că vezi doar lucrul spre care îți îndrepți atenția. De
mii de ani ne focalizăm atenția vizuală și acțiunea spre ceea ce
vrem să vânăm sau să culegem. 

Nici acum, în secolul XXI lucrurile nu stau diferit. Dacă te focusezi
spre lupta cu impozitele, acolo vei cheltui toată energia, dacă vei
căuta mai mulți clienți, acolo va fi și intenția cât și energia
ta. 

Ești antreprenor. Ai renunțat la job pentru a-ți face propria
afacere? Ți-ai cheltuit toate economiile pentru a-ți lansa afacerea?
Muncești zi de zi în propria ta afacere și nu ai avut un concediu de
câțiva ani?

Te provoc să privești și să-ți focalizezi atenția spre PROFIT.

Profitul este singura rezultantă care contează cu adevărat în
afacerea ta. Venitul este vanitate, profitul este sănătate. Dacă nu
te uiți focalizat zi de zi la PROFITUL afacerii tale, te vei chinui
mult și bine hrănindu-te doar cu speranța că luna viitoare sau anul
viitor va fi mai bine.

Uite și cel puțin 3 motive pentru care ar trebui să faci asta, în
cazul în care nu-ți este deja foarte clar.

1. Profitul îți arată dacă afacerea ta merge în direcția bună
lună după lună. 

Faci profit înseamnă că afacerea ta este roditoare. Nu ai făcut
profit înseamnă că ceva nu merge în regulă. Poate fi din cauza
sezonalității, poate fi din cauza pieței sau a cauzelor externe pe
care nu le poți controla. De cele mai multe ori vina este în mare
parte la tine. Ai pierdut controlul si habar nu ai cum să redresezi
barca ce se mișcă nebună în toate părțile.

2. Profitul te ajută să scapi de credite. 

Ai făcut împrumuturi pentru a-ți lansa afacerea sau pentru a-ți
finanța necesarul de capital printr-o linie de credit? Sau poate ai
făcut un credit pentru investiții? Foarte bine. Acum va trebui să fii
extrem de atent la profitabilitatea afacerii pentru a-ți putea rambursa
creditele și a fi solvabil.

3. Profitul te ajută să-ți crești afacerea. 

Dacă faci profit în mod constant, conștient și controlat vei ști
în fiecare moment ce decizii să iei pentru a-ți crește afacerea. O
afacere profitabilă îți va permite să atragi clienți prin
marketing, să ai alături cei mai buni furnizori și poți obține
oricând finanțare pentru proiectele tale de viitor. 

Ce indicator al afacerii tale îți va aduce cel mai rapid redresarea si
consolidarea afacerii? Răspunsul meu este simplu : PROFITUL. 

Ca antreprenor ar trebui să știi, în timp real cât ai făcut profit
azi, săptămâna asta sau luna trecută. De asemenea ar fi ideal să
știi care sunt produsele sau serviciile cele mai profitabile.

Te invit să te înscrii la cursul pnline Profit First Day, ce are loc
în 21-22 septembrie 

E un curs de o zi în care vei lucra cu mine și echipa mea, pentru a
genera și crește profitul afacerii tale lună de lună! 

Află toate detalii despre curs și înscrie-te aici.

Până în 7 septembrie ai reducere Early Bird (10%)

Spor la afaceri profitabile,

<PERSON>